જોકે રાજ્ય સરકારના આદેશના પગલે પુરાતત્ત્વ વિભાગ પણ છૂટકે-નાછૂટકે એકશનમાં આવ્યો છે. વડોદરા સ્થિત પુરાતત્ત્વ વિભાગના ગુજરાત વિભાગના સત્તાવાળાઓએ રાજાનો હજીરો, રાણીનો હજીરો જમાલપુરમાં હૈબતખાનની મસ્જિદ, નવાબ સરદારખાન મસ્જિદ, નવાબ સરદારખાન રોઝા જેવાં ઐતિહાસિક સ્થાપત્યને દબાણથી મુકિત અપાવવા વિવિધ સ્તરે મંત્રણા શરૂ કરી છે. કેટલાંક સ્થાપત્યનું સંચાલન ખાનગી ટ્રસ્ટના હવાલે છે તો કેટલાંક સ્થાપત્ય ગુજરાત વકફ બોર્ડમાં નોંધાયેલાં છે.